Des Drama setzt si aus fimf Aktn zamma, wo jeweis ogschlossane Inhoite ham. Eascht duach an Bezug af de Gsamtheit von Tei I und II wead a Sinnzammahang vo da Tragedie heagstejt. Im Untaschied zum easchtn Tei steht nimma s Seejn- und Gfuilebm vo oanzlnan Menschn im Middlpunkt, sondan de Person vom Faust, wo si stendig weidaentwickln duat. Ea wead zum soziei und gschichtli handlndn Untanehma, scheitad owa aa do drin und voiendd si sejm in da politischn Vision vo oana freiheitlichn Wejdordnung.